María Jóna Magnúsdóttir framkvæmdastjóri Bílgreinasambandsins , segir að sé hinsvegar horft á þetta í stærra samhengi þá megi sjá að þrátt fyrir þennan samdrátt milli ára þá endar sala ársins líklega nálægt 11.500 fólkbílum , sem er meira en var á árunum 2008 - 2014 en aðeins undir því sem var 2015 . „ Þá eru einnig um þessar mundir ýmis merki um að markaðurinn sé að ná betra jafnvægi og salan að taka við sér aftur en sala nýrra fólksbíla núna í október var 17,7% undir því sem var í október í fyrra sem er töluvert minni samdráttur en hingað til á árinu . Líklegt er að svipað verði uppi á teningnum í nóvember og desember . Við þetta má svo bæta að þegar horft er til umsvifa notaða markaðarins þá benda tölur þar til þess að samdrátturinn sé aðeins um 10% minni en á sama tíma í fyrra . Jákvæð þróun á sér einnig stað í Evrópu en þar mátti sjá 14,5% vöxt í sölu á EES svæðinu í september síðastliðnum miðað við sama mánuð í fyrra og er árið hingað til nú nokkurn veginn orðið á pari við sama tíma árið 2018 , “ segir María . Hún segir ennfremur að úrval af svokölluðum nýorkubílum sé sífellt að aukast og á næstu mánuðum og misserum megi búast við að sala nýrra bíla taki enn betur við sér , enda sé meðalaldur bílaflotans um 12,3 ár og hafi frekar verið að hækka undanfarið . „ Mikilvægt er að bílaflotinn haldi áfram að endurnýja sig yfir í nýja bíla sem eru öruggari og menga minna , sama hvort það er yfir í nýorkubíla og blendinga eða yfir í nýja bensín og dísel bíla sem menga orðið margfalt minna en áður . “ Nánar er fjallað um málið í sérblaðinuBílar , fylgiriti Viðskiptablaðsins . Áskrifendur geta nálgast blaðið undir Tölublöð , aðrir geta skráð sig í áskrift hér .